APROBACIÓN DEFINITIVA DO REGULAMENTO DO CONSELLO SECTORIAL
ADMINISTRACIÓN LOCAL — Municipal — Ponteareas (Ordenanzas e Regulamentos, 23/06/2015)

Non téndose producido reclamacións ao acordo de aprobación provisional adoptado polo Pleno da Corporación do 17-03-15, queda elevadoo acordo a definitivo cuio texto íntegro é o seguinte: Os artigos 9.2 e 23 da Constitución Española impoñen ós poderes públicos a obriga de “facilita-la participación de tódolos cidadáns na vida pública, económica, e cultural” e asemade recoñece “o dereito de tódolos ciudadáns a participar nos asuntos públicos”. Tendo en conta que no municipio de Ponteareas estanse a levar a cabo tarefas sociais por parte de varios organismos, públicos e privados, e con obxecto de realizar un traballo coordinado entre eles, e responder ás aspiracións dos axentes sociais de que as súas opinións e propostas se atendan no proceso de adopción de decisións, considérase oportuno, a creación deste “Consello Sectorial Social” como órgano colexiado, e de carácter consultivo do goberno locaL, en beneficio último dos intereses dos ciudadáns ponteareanos. Créase o Consello Sectorial Social, como órgano colexiado de carácter consultivo para o Concello de Ponteareas, coa finalidade, composición e funcionamento que se establecen no presente regulamento baixo a denominación de “Consello Sectorial Social”. O Consello Sectorial Social, configúrase como instrumento básico de participación e diálogo dos axentes sociais, que ten como fin servir de marco de encontro entre as entidades sociais implicadas, e que propicie, pola via da colaboración, a mellor ordenación e máxima eficacia das actuacións en materia social, permitindo, así mesmo, a substancial protección de usuarias/os e as súas familias, en aras de promover ás súas necesidades e dereitos. O Consello Sectorial Social desenvolverá exclusivamente funcións de informe e no seu caso proposta en relación coas iniciativas municipais relativas ó sector social no ámbito de Concello de Ponteareas, según RD 2568/1986 de 28 de novembro, polo que se aproba o regulamento de organización, funcionamento e réxime xurídico das entidades locais. Os obxectivos seran: O Consello Sectorial Social de Ponteareas terá como funcións principias ou competencias as seguintes: O Consello Sectorial Social en pleno terá a seguinte composición: E os seguintes vocais: A asistencia e participación dos seus membros non será retibuida. Os membros integrantes do Consello Sectorial Social, serán designados mediante os correspondentes acordos polas asociacións, entidades, ou institucións que representen. Designarase unha persoa suplente por cada vocal, que poderá sustituirlle para asistir ás sesións. Os representantes dos grupos políticos designados, cambiaranse, de ser o caso, coa nova composición das Corporacións Locais elixidas nas eleccións municipais. No Consello Sectorial Social do Concello de Ponteareas a cesión de datos farase con carácter multidireccional entre as distintas entidades respetando en todo momento o que prevea a normativa vixente en materia de protección de datos de carácter persoal. Todas elas declaran coñecer e cumplir o establecido na normativa de protección de datos de carácter persoal e a responsabilidade ante calquer incumprimento de ésta será atribuida unicamente a entidade infractora, sen que en ningún momento poida repercutir directa o indirectamente no resto de entidades participantes. Cada unha das entidades únicamente tratará os datos conforme ao obxecto e funcións de este Consello e non os aplicará ou empregará con fin distinto. Os componentes do Consello Sectorial Social do Concello de Ponteareas deberán manter a confidencialidade no relativo ó contido das reunións, salvo das tarefas a realizar. Os membros do Consello cesarán ou perderán a citada condición por algunha das seguintes causas: O Consello funciona en Pleno integrado pola Presidencia e os vocais. O local para reunións será o Centro de Servizos Sociais de Ponteareas. O Consello Sectorial Social, reunirase semestralmente, en sesión ordinaria, no primeiro mes de cada semestre natural, e en sesión extraordinaria, sempre que a presidencia o considere necesario ou o solicite a quinta parte dos /as membros do Consello Sectorial Social. A convocatoria para as sesións ordinarias, farase cunha antelación mínima de oito días e irá acompañada da orde do día e, se procede, da documentación correspondente. Para a sesión extraordinaria, a antelación mínima será de cuarenta e oito horas. O/a secretario/a do Consello Sectorial Social, levantará acta de cada sesión na que figurará os acordos adoptados e as incidencias que sexan procedentes para reflexar fielmente a sesión. As actas serán asinadas polo/a secretario/a, co visto e prace da presidencia, e serán sometidas para a súa aprobación ó inicio da seguinte sesión. Os acordos serán aprobados por maioría simple dos membros asistentes, dirimindo os empates a Presidencia, mediante voto de calidade. O s acordos adoptados non serán vinculantes para os órganos municipais. O Consello constituirase, nun prazo máximo de tres (3) meses dende a publicación deste Regulamento no Boletin Oficial da Provincia (BOP). O Presente Regulamento entrará en vigor a partires dos quince días da súa publicación íntegra no Boletín Oficial da Provincia (de acordo cos artigos 70 e 65.2 da Lei 7/85, de 2 de abril, Reguladora das Bases do Réxime Local). Contra as presentes disposicións xerais os interesados poderán interpor recurso contencioso-administrativo no prazo de dous meses contados a partir do día seguinte ao da publicación deste anuncio no Boletín Oficial da Provincia ante a Sala do Contencioso-Administrativo do Tribunal Superior de Xustiza de Galicia. Ponteareas, a 11 de xuño de 2015.—O Alcalde en funcións, Aradia Curtasu Ienea.